Éyɔŋ a ngábə́ á ńkōd ńnǎm yā Yúda. 2Ǎ Zāmbá, wǎ ó nə̄ Zāmbá wáma, ai ndib kídí, mayi wā; ǹsísīm wámā wáwōg wa ekódé, miǹson myáma mí ǹtɔ̄á yǎ á labag á myátɔŋ wa, anə́ sí yǎ é nə̄ ńkōd á káŋálá, təge ai məndím. 3Éyə mə ngábə́ nālá éyɔŋ mə ngáyén wā á ḿfūfúb étɔbɔgɔ wóe, mə fɔmbɔgɔ ngul dzoe ai dúmá dóe. 4Owé, m̀baalán mətǐŋ wóe wâlod enyiŋ, biyé bí ányu byámā byâyi wa taman. 5Ńdɔ̄ hḿ māyi wa kaŋ á ńtīē enyiŋ wáma ósə, ńdɔ̄ fə, á dzwé dóe, mayi sám mɔ́ á yōb. 6Anə́ ai məvɔ́g ai ḿbɔ́n, mayi dzyé, ńdɔ̄ fə ai miǹtag á biyé bí anyu, anyu dámā lâyi yiá ólugú woe. 7Éyɔŋ mǎtsog wa ênɔ̌ŋ dzáma, makogolan ai wǎ məwola məwola. 8Amú ó ngāka ma, masán ai miǹtag á édzidzǐn məfǎb móe á sí. 9Mə tǐ wā á nyɔ́l ai ǹsísīm wáma ósə, m̀bɔ̄ ńnōmo woe a nə ma esûga. 10Bə́ kə̄lə́ á ńdzāŋ kɔ́m, ébá bə́sə̄ báyi ma ai awú. 11Bə́ mānáŋā bɔ́ tsīg ai okəŋ bítá ! Bə́ və̄ŋán ngab mvǎg. 12Eyɔŋ tē hḿ ǹkúkúmá a yi tag ábə Zambá; ényɔ́ ósə ǎ kani sɔŋ ábə̄ nyé a yi nɔŋ dúmá étē, amú anyǔ bǒd miǹnǎl lâyi fɛdəban.